 

На основу члана 43. став 1. тачка 3. Закона о запошљавању и осигурању за случај незапослености („Сл. гласник РСˮ, бр. 36/09, 88/10, 38/15, 113/17 – др. закон, 113/17 и 49/2021), члана 11. став 1. тачка 3. Закона о професионалној рехабилитацији и запошљавању особа са инвалидитетом („Сл. гласник РСˮ, бр. 36/09, 32/13 и 14/22

– др. закон), Акционог плана за период од 2024. до 2026. годинe, за спровођење Стратегије запошљавања у Републици Србији за период од 2021. до 2026. године („Сл. гласник РСˮ, број 22/24) и чл. 30., 35. и 129. Правилника о критеријумима, начину и другим питањима од значаја за спровођење мера активне политике запошљавања („Сл. гласник РСˮ, бр. 102/15, 5/17 и 9/18), Локалног акционог плана запошљавања Општине Смедеревска Паланка за 2024. годину и закљученог Споразума о уређивању међусобних права и обавеза у реализацији програма или мера активне политике запошљавања за 2024.годину, између Националне службе за запошљавање, Филијала Смедерево и Општине Смедеревска Паланка, број 3001-101-3/2024 од 01.7.2024.године дана **23.јула 2024**. године

**НАЦИОНАЛНА СЛУЖБА ЗА ЗАПОШЉАВАЊЕ ФИЛИЈАЛА СМЕДЕРЕВО И ОПШТИНА СМЕДЕРЕВСКА ПАЛАНКА**

**Расписују**

**ЈАВНИ ПОЗИВ**

**ПОСЛОДАВЦИМА ЗА ДОДЕЛУ СУБВЕНЦИЈЕ ЗА ЗАПОШЉАВАЊЕ НЕЗАПОСЛЕНИХ ЛИЦА ИЗ КАТЕГОРИЈЕ ТЕЖЕ ЗАПОШЉИВИХ**

**У 2024. ГОДИНИ**

 **I ОСНОВНЕ ИНФОРМАЦИЈЕ**

Субвенција за запошљавање незапослених лица из категорије теже запошљивих (у даљем тексту: субвенција) одобрава се послодавцима који припадају приватном сектору, у једнократном износу, ради запошљавања незапослених који се воде на евиденцији Националне службе за запошљавање, Филијала Смедерево- **Испостава Смедеревска Паланка** (у даљем тексту: Национална служба).

Категорије теже запошљивих на којe се ова субвенција односи су:

* млади у домском смештају, хранитељским породицама и старатељским породицама;
* лица без завршеног средњег образовања и лица која су завршила функционално основно образовање одраслих;
* старији од 50 година;
* Роми и Ромкиње;
* особе са инвалидитетом;
* корисници новчане социјалне помоћи;
* лица која се налазе на евиденцији незапослених дуже од 12 месеци, а посебно лица на евиденцији дуже од 24 месеца;
* жртве породичног насиља;
* жене и
* млади до 30 година старости.

Предност за укључивање у меру имају жене, посебно жене из мање развијених и девастираних подручја.

# Пре укључивања у меру Национална служба врши проверу испуњености законских и услова овог јавног позива за незапослено лице.

Селекција незапослених лица која ће бити укључена у ову меру биће спроведена на основу процене саветника Националне службе.

**Висина субвенције** је одређена степеном развијености јединице локалне самоуправе (у даљем тексту: ЈЛС) према месту рада лица, а у складу са важећом уредбом Владе Републике Србије, и износи:

* 255.000,00 динара по лицу, односно 306.000,00 динара за особе са инвалидитетом и лица која су на евиденцији незапослених дуже од 24 месеца, **у трећој групи ЈЛС**;

Национална служба за запошљавање може обезбедити додатну услугу индивидуализоване подршке лицима која су укључена у меру.

Средства додељена по основу субвенције су de minimis помоћ.

Послодавац – корисник de minimis помоћи, у смислу прописа о државној помоћи, је учесник на тржишту односно свако правно и физичко лице које обавља економску делатност тј. делатност производње или промета робе или услуга на тржишту, а коме се додељује de minimis помоћ.

#  II УСЛОВИ ЗА ПОДНОШЕЊЕ ЗАХТЕВА

Право на доделу субвенције послодавац **може остварити под условом** да:

* припада приватном сектору са статусом предузетника или правног лица код којих је удео приватног капитала у власничкој структури 100%;
* је регистрован **регистрован територији Општине Смедеревска Паланка** и није имао прекид обављања делатности најмање три месеца пре датума подношења захтева;
* измирује обавезе по основу пореза и доприноса за обавезно социјално осигурање у законским роковима и има најмање једног запосленог (под запосленим лицем, у складу са законом, подразумева се свако лице пријављено на обавезно социјално осигурање);
* последњих шест месеци није био дуже од 30 дана непрекидно евидентиран у регистру дужника принудне наплате Народне банке Србије;
* измирио је раније уговорне и друге обавезе према Националној служби, осим за обавезе чија је реализација у току, уколико исте редовно измирује;
* налази се у дозвољеном оквиру опредељеног износа за de minimis помоћ у текућој фискалној и претходне две фискалне године, у складу са прописима за доделу државне помоћи;
* не запошљава лица која су у периоду од шест месеци пре подношења захтева за доделу субвенције била у радном односу код тог послодавца, односно код послодавца који је оснивач или повезано лице са послодавцем, подносиоцем захтева.

Право на субвенцију **не могу** остварити послодавци:

* код којих се број запослених смањио у претходна три месеца, осим у следећим случајевима: остваривање права на пензију, смрт запосленог, отказ од стране запосленог и истек рада на одређено време;
* који су користили субвенцију по јавном позиву за иста лица у току претходнe три годинe, рачунајући од дана одобравања средстава;
* који обављају делатности које се не финансирају према списку делатности који је сaставни део овог јавног позива;
* за раднике које би уступили другом послодавцу;
* ради запошљавања лица која у том привредном субјекту имају статус оснивача, директора, законских и других заступника, прокуриста, чланова друштва.

#  III ПОДНОШЕЊЕ ЗАХТЕВА

**Документација за подношење захтева:**

* + попуњен захтев са бизнис планом на прописаном обрасцу,
	+ фотокопија решења надлежног органа о упису у регистар, уколико подносилац захтева није регистрован у Агенцији за привредне регистре (АПР); уколико се делатност обавља изван седишта послодавца (издвојено место), односно у издвојеном организационом делу (огранак) – доказ у складу са законом,
	+ фотокопија одлуке о обављању делатности (само уколико послодавац обавља и друге делатности поред претежне, које нису регистроване у АПР/решењу надлежног органа, а у којима планира субвенционисано запошљавање незапослених лица),
	+ уколико је дошло до смањења броја запослених услед остваривања права на пензију, смрти запосленог, отказа од стране запосленог и истека рада на одређено време, потребно је доставити одговарајући доказ.

Проверу испуњености услова Национална служба врши увидом у податке о којима се води службена евиденција.

Национална служба задржава право да тражи и друге доказе релевантне за одлучивање о захтеву подносиоца.

# Начин подношења захтева

Захтев са бизнис планом и документацијом подноси се надлежној организационој јединици Национaлне службе, Филијала Смедерево-Испостава Смедеревска Паланка, непосредно, путем поште или електронским путем, на прописаном обрасцу који се може добити у Национaлној служби, Филијала Смедерево-Испостава Смедеревска Паланка или преузети на сајту [www.nsz.gov.rs](http://www.nsz.gov.rs/).

#  IV ДОНОШЕЊЕ ОДЛУКЕ

Одлука о одобравању субвенције доноси се на основу ранг-листе, а након провере испуњености услова Јавног позива и приложене документације и бодовања поднетог захтева послодавца, **а по прибављеном мишљењу Локалног савета за запошљавање Општине Смедеревска Паланка** у року од 30 дана од дана подношења захтева. Изузетно, захтеви који испуњавају услове Јавног позива, а по којима није позитивно одлучено у наведеном року, могу бити поново узети у разматрање уколико се за то стекну услови**.**

# Датум заснивања радног односа лица која се запошљавају мора да буде након донете одлуке о одобравању субвенције, а најкасније до датума потписивања уговора.

Национална служба **у сарадњи са Локалним саветом за запошљавање** приликом одлучивања по поднетом захтеву процењује оправданост укључивања броја лица из захтева са бизнис планом. Број новозапослених за које се тражи субвенција у односу на број запослених може да буде највише 5:1.

|  |
| --- |
| **БОДОВНА ЛИСТА - СУБВЕНЦИЈА ЗА ЗАПОШЉАВАЊЕ НЕЗАПОСЛЕНИХ ЛИЦА ИЗ КАТЕГОРИЈЕ ТЕЖЕ ЗАПОШЉИВИХ** |
| **Критеријуми** | **Број бодова** |
| 1. Делатност послодавца у којој се запошљавају лица | Производња, производно занатство, здравствене и интелектуалне услуге | 15 |
| Услужно занатство, остале услужне делатности и грађевинарство | 8 |
|  | Хотели, ресторани и остале услуге | 5 |
| Остало | 0 |
| 2. Дужина обављања делатности | Више од три године | 10 |
| Више од једне до три године | 8 |
| До једне године | 5 |
|  | Проценат | Више од 50% запослених лица | 15 |
|  | запослених лица |  |  |
|  |  |
|  | код |  |  |
| 3. Претходно коришћенасредства по основу доделе | подносиоцазахтева\* | Запослено до 50% лица | 10 |
| субвенције |  |  |  |
|  |  |
|  |  | Није било запослених | 0 |
|  | Послодавац који није раније користио |  |
|  | средства Националне службе\*\* | 20 |
| 4. Претходно коришћена | Послодавац који је користио средства Националне службе за самозапошљавање\*\*\* |  |
| средства по основу доделесубвенције за | 5 |
| самозапошљавање |  |
| 5. Број запослених код послодавца за претходна три месеца | Повећање броја запослених | 10 |
| **МАКСИМАЛАН БРОЈ БОДОВА** | **60** |

\*Елемент „Проценат запослених лица код подносиоца захтева“ односи се на доделу субвенције по јавним позивима из 2021, 2022. и 2023. године, које је организовала и финансирала делимично или у целости Национална служба, а подразумева број лица која су била запослена код подносиоца захтева на 180-ти дан по завршетку уговорне обавезе по основу доделе субвенције, у односу на укупан број лица за која је подносилац захтева користио субвенцију. Наведене податке ће проверавати Национална служба.

\*\*Елемент „Послодавац који није раније користио средства Националне службе“ односи се на доделу субвенције по јавним позивима из 2021, 2022, 2023. и 2024. године, које је организовала и

 финансирала делимично или у целости Национална служба. Наведене податке ће проверавати Национална служба.

\*\*\*Елемент „Послодавац који је користио средства Националне службе за самозапошљавање“ односи се на доделу ове субвенције по јавним позивима из 2021, 2022. и 2023. године, које је организовала и финансирала делимично или у целости Национална служба

Уколико постоји већи број захтева са истим бројем бодова, одлучиваће се по редоследу подношења захтева.

Списак одобрених субвенција се објављује на огласној табли надлежне филијале.

#  V ЗАКЉУЧИВАЊЕ УГОВОРА

Општина Смедеревска Паланка, Национална служба и подносилац захтева у року од 45 дана од дана доношења одлуке закључују уговор којим се уређују међусобна права и обавезе и на основу кога се врши исплата средстава. Изузетно, уколико од датума доношења одлуке до краја календарске године има мање од 45 дана, уговор се закључује до краја календарске године.

# Документација за закључивање уговора:

* + доказ о заснивању радног односа на неодређено време, са пуним радним временом, у складу са законом, за лица која се запошљавају (фотокопија уговора о раду); **датум заснивања радног односа мора да буде након донете одлуке о одобравању субвенције –** приликом закључивања уговора, Национална служба врши проверу да ли је послодавац извршио пријаву на обавезно социјално осигурање за лица чије је запошљавање субвенционисано,
	+ средства обезбеђења испуњења уговорних обавеза,
	+ потврда о пријему захтева за регистрацију менице (за правно лице),
	+ фотокопија картона депонованих потписа код пословне банке, за текући рачун на који ће бити пренета одобрена средства по основу субвенције,
	+ фотокопија/очитана лична карта одговорног лица корисника средстава/жиранта и
	+ други докази у зависности од статуса жиранта.

# У циљу закључивања уговора подносилац захтева је у обавези да достави и одговарајућа средства обезбеђења испуњења уговорних обавеза, која могу бити:

1. **За предузетника**:
	* за одобрена средства у износу **до 4.000.000,00 динара** – две истоветне бланко трасиране менице корисника средстава са два жиранта и меничним овлашћењем;
	* за одобрена средства у износу **од 4.000.001,00 динар и више** – банкарска гаранција у вредности одобрених средстaва са роком важења од 18 месеци од дана издавања.

# За правно лице:

* + за одобрена средства у износу **до 4.000.000,00 динара** – две истоветне бланко соло менице са меничним овлашћењем;
	+ за одобрена средства у износу **од 4.000.001,00 динар и више** – банкарска гаранција у вредности одобрених средстaва са роком важења од 18 месеци од дана издавања.

Жирант може бити свако пословно способно физичко лице које је у радном односу на неодређено време, физичко лице које самостално обавља своју делатност (предузетник), односно лице које самостално обавља делатност у складу са посебним законом (нпр. адвокат, нотар, јавни извршитељ и сл.), пензионер.

#  VI ОБАВЕЗЕ ИЗ УГОВОРА

Послодавац – корисник субвенције **дужан је да:**

* + лица за која је остварио право на субвенцију и са којима је засновао радни однос на неодређено време са пуним радним временом, у складу са законом, задржи у радном односу, при чему Национална служба прати реализацију уговорне обавезе 12 месеци; у случају престанка радног односа са лицем за које је оствaрено право, послодавац је у обавези да у року од 30 дана од дана престанка радног односа заснује радни однос са другим незапосленим са евиденције **Националне службе Филијала Смедерево-Испостава Смедеревска Паланка** који припада категорији теже запошљивих за коју је одређена иста висина субвенције, у складу са Јавним позивом; потребно је да то лице задржи у радном односу на неодређено време са пуним радним временом, у складу са законом, најмање до истека уговором предвиђеног рока увећаног за период у коме је извршена замена; изузетно, могуће је извршити замену лица другим незапосленим лицем које припада категорији теже запошљивих за коју је одређен већи износ субвенције од одобрене, с тим да Национална служба нема обавезу исплате разлике у висини субвенције; **пре укључивања у меру/замену, Национална служба врши проверу испуњености законских и услова овог јавног позива за незапослено лице;**
	+ измирује обавезе по основу пореза и доприноса за обавезно социјално осигурање, у складу са законом;
	+ запослена лица не уступа на рад другом послодавцу;
	+ задржи лица за која је остварио право на субвенцију/замену, у периоду реализације уговорне обавезе, на територији ЈЛС истог или нижег степена развијености од ЈЛС на којој је остварио право на субвенцију;
	+ омогући Националној служби праћење реализације уговорне обавезе и увид у обављање делатности;
	+ достави Националној служби доказe о реализацији уговорне обавезе;
	+ обавести Националну службу о свим променама које су од значаја за реализацију уговора, у року од 8 дана од дана настанка промене.

У случају неиспуњења или делимичног испуњења обавеза из уговора, корисник субвенције је у обавези да врати цео или сразмерни износ исплаћених средстава увећан за законску затезну камату од дана преноса средстава.

#  VII ЗАШТИТА ПОДАТАКА О ЛИЧНОСТИ

Сви подаци о личности који буду достављени Националној служби биће обрађивани искључиво у сврху учешћа у Јавном позиву, а у складу са Законом о заштити података о личности.

Приступ личним подацима имаће само овлашћена лица Националне службе која су обавезана на чување поверљивости података о личности и неће их откривати трећој страни, осим ако је то неопходно у сврху контроле и евалуације поступка спровођења Јавног позива, ревизије и праћења ефеката мере на запошљавање. Национална служба ће чувати податке о личности у законски предвиђеном року, уз примену одговарајућих техничких, организационих и кадровских мера. Лица чији се подаци обрађују имају право на приступ, исправку и брисање својих података, право на ограничење обраде својих података, право на приговор и право на притужбу Поверенику за информације од јавног значаја и заштиту података о личности.

#  VIII ОСТАЛЕ ИНФОРМАЦИЈЕ

Информације о мери, делатностима које не могу бити субвенционисане и степену развијености ЈЛС у Републици Србији, могу се добити у Националној служби у филијали Смедерево-Одељење Смедерево, телефон: 026/633-036 или на сајту [www.nsz.gov.rs](http://www.nsz.gov.rs/).

Јавни позив је отворен од дана објављивања **23.јула 2024.године,** до утрошка расположивих средстава, а најкасније до **30.септембра 2024.** године.